2.ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาการที่สำคัญ

1) ประวัติความเป็นมา

1. ธุรกิจศูนย์การค้า

บริษัท เอ็ม บี เค พร็อพเพอร์ตี้ส์ แอนด์ ดีเวลล็อปเมนท์ จำกัด(มหาชน)
ดำเนินธุรกิจพัฒนาอสังหาริมทรัพย์โดยเป็นผู้บริหารพื้นที่เช่าภายใน ศูนย์การค้าเอ็ม บี เค เซ็นเตอร์
เดิมชื่อบริษัท มาบุญครองอบพืชและไซโล จำกัด จดทะเบียนก่อตั้งบริษัทเมื่อวันที่ 25 กรกฎาคม
2517 มีทุนจดทะเบียนเริ่มแรก 60,000,000 บาท

บริษัทฯ
ได้รับการจดทะเบียนเป็นหลักทรัพย์รับอนุญาตต่อตลาดหลักทรัพย์แห่งประเทศไทยครั้งแรกเมื่อปี 2521
และเนื่องจากปัญหาหนี้สินที่เกิดจากผู้บริหารชุดเดิมบริษัทฯจึงได้ออกจากการเป็นหลักทรัพย์รับอนุญาตในตลาดหลักทรัพย์แห่งประเทศไทยในปี
2530

และเมื่อวันที่ 24 เมษายน 2539 บริษัทฯ
ก็ได้รับอนุมัติให้เป็นหลักทรัพย์จดทะเบียนในตลาดหลักทรัพย์แห่งประเทศไทยอีกครั้งโดย
ใช้ชื่อย่อหลักทรัพย์ว่า MBK-PD

2. ธุรกิจโรงแรม

ธุรกิจโรงแรม (ดำเนินการโดย MBK-PD และบริษัท เอ็ม บี เค โฮเต็ล แอนด์ รีสอร์ท)

บริษัทฯ และบริษัทย่อยได้ดำเนินธุรกิจหลักที่นอกเหนือจากธุรกิจศูนย์การค้าอีกธุรกิจหนึ่งคือ
ธุรกิจโรงแรม มีโรงแรมที่เปิดบริการแล้ว คือโรงแรมปทุมวันปรี๊นเซส (ดำเนินธุรกิจโดย MBK-PD)
ซึ่งได้เปิดบริการตั้งแต่ปี 2540 เป็นต้นมา
และได้เริ่มก่อสร้างโรงแรมที่จังหวัดกระบี่(ดำเนินธุรกิจโดยบริษัท เอ็ม บี เค โฮเต็ล แอนด์
รีสอร์ท) เมื่อปี 2544 ภายใต้ชื่อโรงแรมเชอราตัน กระบี่ บีช รีสอร์ท
คาดว่าจะแล้วเสร็จและเปิดให้บริการได้บางส่วนในราวปลายเดือนธันวาคม 2545

3. ธุรกิจการผลิตและจำหน่ายข้าวสาร

ดำเนินธุรกิจโดยบมจ.ปทุม ไรซมิล แอนด์ แกรนารี ซึ่งเริ่มเปิดดำเนินกิจการครั้งแรกเมื่อปี 2524
ภายใต้ชื่อบริษัท มาบุญครอง ไรซมิล จำกัด

เมื่อปี 2533 ได้มีการปรับปรุงโครงสร้างการถือหุ้นโดย มีบมจ.เอ็ม บี เค พร็อพเพอร์ตี้ส์ แอนด์
ดีเวลล็อปเมนท์ เป็นผู้ถือหุ้นรายใหญ่ จึงได้เปลี่ยนชื่อบริษัทเป็น บมจ.ปทุม ไรซมิล แอนด์ แกรนารี
และได้รับอนุมัติให้เป็นหลักทรัพย์จดทะเบียนในตลาดหลักทรัพย์แห่งประเทศไทยเมื่อปี 2536
ใช้ชื่อย่อหลักทรัพย์ว่า PRG

2) การเปลี่ยนแปลงและพัฒนาการในปีที่ผ่านมา

1. ธุรกิจศูนย์การค้า

ในปีที่ผ่านมาศูนย์การค้าเอ็ม บี เค เซ็นเตอร์ มีการเปลี่ยนแปลงและพัฒนาการที่สำคัญคือได้ปรับปรุงพื้นที่ และพัฒนาการให้บริการด้านต่างๆ ดังนี้

1.การปรับปรุงพื้นที่บางส่วนที่หมดสัญญาเช่าให้มีดีไซน์ที่ทันสมัย โดยจัดวาง LAY OUT ใหม่ ให้เหมาะสมกับประเภทของธุรกิจค้าปลีกนั้นๆ อาทิ NEW GATE ZONE ชั้น 1 CENTER ZONE ชั้น 1 KIOSK รอบ OPEN WELL ชั้น 2 และ ชั้น 3 

2.นอกเหนือจากพื้นที่เช่าเพื่อขายสินค้าและบริการแล้ว MBK ได้พัฒนาพื้นที่เช่าเพื่อติดตั้งสื่อโฆษณาประเภทต่างๆ ทั้งภายใน ภายนอก และรอบตัวอาคาร ทั้งนี้เพื่อตอบสนองความต้องของผู้เช่าพื้นที่ และยังเป็นการเน้นย้ำศักยภาพของศูนย์ที่ได้รับความสนใจจากผู้บริโภคด้านสื่อโฆษณา

3.RENOVATE ห้องน้ำ เพื่อเพิ่มจำนวนให้เพียงพอต่อผู้เข้าใช้บริการที่เพิ่มขึ้นทุกวัน และปรับรูปแบบ
ดีไซน์ที่ทันสมัย สอดคล้องกับตัวอาคาร

2. ธุรกิจโรงแรม

ในปีที่ผ่านมาในส่วนของธุรกิจโรงแรมอันได้แก่โรงแรมปทุมวันปริ๊นเซสยังคงมุ่งเน้นการคัดเลือกกลุ่มลูกค้าที่มีศักยภาพในการซื้อและใช้สอยในระดับสูง
ซึ่งโดยส่วนใหญ่นั้นก็ได้แก่ลูกค้าชาวต่างชาติที่ยังคงมีสถานภาพทางเศรษฐกิจของประเทศสูงหรือคงที่
โดยการมุ่งเน้นให้เห็นถึงความคุ้มค่า คุ้มราคาในการเข้าพัก
อีกทั้งยังมีการเสาะแสวงหากลุ่มลูกค้าตามภูมิภาคต่างๆ ของโลกเพิ่มขึ้น
เพื่อวัตถุประสงค์ในการเพิ่มอัตราการเข้าพักอย่างสม่ำเสมอตลอดปี
ตลอดจนได้มีการปรับปรุงนำเอาวิทยาการและเทคโนโลยีการสื่อสารแขนงใหม่เข้ามาใช้มากขึ้น
เพื่อความสะดวกรวดเร็วทันต่อเหตุการณ์และตอบสนองความต้องการของลูกค้าในวงกว้างขึ้นโดยรวม

นอกจากนี้ในช่วงปี 2544-2545
โรงแรมปทุมวันปริ๊นเซสได้มีการปรับปรุงและก่อสร้างเพิ่มเติมในส่วนบริการต่างๆ
เพื่อให้สามารถทัดเทียมกับคู่แข่งระดับเดียวกัน อาทิเช่น การก่อสร้างเพิ่มเติมในส่วนของ ดิโอลิมปิค
คลับ เพื่อรองรับในการขยายตัวของจำนวนสมาชิก การก่อสร้าง ธารธาราสปา
การก่อสร้างห้องอาหารเดอะลูปซึ่งตั้งอยู่ที่ริมสระว่ายน้ำ และการปรับปรุงพื้นที่บริเวณรอบๆ
สระว่ายน้ำทั้งหมด

และยังได้มีการมุ่งเน้นประสิทธิภาพในการขายผ่านระบบอินเตอร์เน็ตและอีเล็กโทรนิคเมล
ทำให้เข้าถึงผู้ซื้อโดยตรง ซึ่งเป็นการลดขั้นตอนผ่านคนกลาง และสามารถขายห้องพักในอัตราที่สูงขึ้น

ตลอดจนการจัดสิ่งอำนวยความสะดวกอันได้แก่ห้องสื่อสารอินเตอร์เน็ต
การจัดเจ้าหน้าที่ดูแลอย่างใกล้ชิด การจัดห้องพักสำหรับนันทนาการ(เล้าชน์)
ทำให้โรงแรมสามารถขยายกลุ่มเป้าหมายไปยังกลุ่มต่างๆ ได้มากขึ้น
ขณะเดียวกันการดำรงสัมพันธภาพอันดีกับกลุ่มลูกค้าหลักได้ก่อให้เกิดความเชื่อมั่นจากลูกค้าและขยายผลไปยังลูกค้าใหม่ๆ
ได้เป็นอย่างดี จึงมีผลให้การปรับราคาขายที่สูงขึ้นเป็นที่ยอมรับของตลาดโดยส่วนรวม

สำหรับโครงการโรงแรมที่กำลังก่อสร้างที่จังหวัดกระบี่ บริษัทได้ตกลงว่าจ้างกลุ่มโรงแรม
สตาร์วูดเข้ามาบริหารภายใต้มาตรฐานเครือโรงแรมเชอราตัน เนื่องจากชื่อเสียงและมาตรฐาน
เป็นที่ยอมรับทั่วโลก และเชื่อว่าจะสามารถบริหารโรงแรมให้ประสบความสำเร็จได้ โดยจะใช้ชื่อว่า
โรงแรม เชอราตัน กระบี่ บีช รีสอร์ท

3. ธุรกิจโรงสีและการจัดจำหน่ายข้าวสาร

ในปีที่ผ่านมาทาง PRG
ได้ปรับเปลี่ยนกลยุทธ์ในการขยายส่วนแบ่งการตลาดโดยได้ปรับปรุงคุณภาพข้าวถุงหอมมะลิให้มีคุณภาพที่ดีกว่าคู่แข่ง
โดยได้เปลี่ยนเกรดข้าวถุงหอมมะลิ(เขียว) จากคุณภาพข้าว 5% เป็นข้าว 100% ชั้น 2
และเปลี่ยนเกรดข้าวถุงหอมมะลิ(ทอง) จากคุณภาพข้าว 100% ชั้น 2 เป็น 100% ชั้น 1
การเปลี่ยนแปลงคุณภาพข้าวหอมมะลิให้ดีขึ้นนี้ ทาง PRG
หวังผลในระยะยาวว่าผู้บริโภคจะพอใจในคุณภาพของสินค้ามากกว่าเดิม
และมีใจผูกพันกับสินค้าตลอดไป
อีกทั้งยังมุ่งหวังให้ผู้บริโภคเป็นสื่อโฆษณาด้วยการบอกปากต่อปากต่อไป

สำหรับโครงการผลิตไฟฟ้าขนาดเล็กโดยใช้เชื้อเพลิงจากแกลบเพื่อขายไฟฟ้าให้แก่การไฟฟ้าส่วนภูมิภาคนั้น
ขณะนี้ได้ก้าวหน้าไปมาก และคาดว่าจะเปิดดำเนินการได้ตามกำหนดการเดิมคือในช่วงปลายปี 2545

นอกจากธุรกิจที่กล่าวข้างต้นนั้นในปีที่ผ่านมาบริษัทฯ ได้เริ่มเข้าไปลงทุนในธุรกิจบริการสนามกอล์ฟ
ชื่อ “สนามกอล์ฟล็อคปาล์มกอล์ฟคลับ”ดำเนินธุรกิจโดยบริษัท เอ็ม บี เค กอล์ฟ แอนด์ รีสอร์ท
จำกัดตั้งอยู่บนเนื้อที่กว่า 705 ไร่ ที่ตำบลกะทู้ อำเภอกะทู้ จังหวัดภูเก็ต
ซึ่งบริษัทคาดว่าธุรกิจนี้จะเป็นธุรกิจที่สามารถสร้างรายได้ที่ดีให้กับบริษัทฯ ธุรกิจหนึ่งในอนาคต

(2) ภาพรวมการประกอบธุรกิจของบริษัท บริษัทย่อย และบริษัทร่วมที่ดำเนินงานอยู่ในปัจจุบัน

[]

1) รายละเอียดการประกอบธุรกิจของบริษัทฯ บริษัทย่อยและบริษัทร่วม( ณ 30 มิถุนายน 2545)

โครงสร้างการถือหุ้นของกลุ่มบริษัท

1. บริษัทจำกัด/บริษัทมหาชนจำกัด

[TABLE]

2. กองทุนรวม

+------------+-------------+----------------+-----+-------+---------+
| ประเภท     | ชนิดกองทุน    | ชื่อกองทุน        | ที่ตั้ง | จำน   | สัดส     |
| ประเภทธุรกิจ |             |                |     | วนเงิน | ่วนการถือ |
|            |             |                |     | ที่ลงทุน |         |
+------------+-------------+----------------+-----+-------+---------+
| ธุรกิจ       |             |                | ส   | (ล้า   | หน่วย    |
|            |             |                | ำนัก | นบาท) | ลงทุน(%) |
|            |             |                | งาน |       |         |
|            |             |                | ใหญ่ |       |         |
+------------+-------------+----------------+-----+-------+---------+
| ธุร         | กองทุนรวมอสัง | กองทุนรวมธนชา   | ก   | 4     | 99.8    |
| กิจสนามกอล์ฟ | หาริมทรัพย์และ | ติพร็อพเพอร์ตี้ฟันด์1 | รุงเ | 99.00 |         |
|            |             |                | ทพฯ |       |         |
+------------+-------------+----------------+-----+-------+---------+
|            | สิทธิเร       |                |     |       |         |
|            | ียกร้องประเภท |                |     |       |         |
+------------+-------------+----------------+-----+-------+---------+
|            | ไม่รับซ       |                |     |       |         |
|            | ื้อคืนหน่วยลงทุน |                |     |       |         |
+------------+-------------+----------------+-----+-------+---------+
|            | (กองทุนปิด)   |                |     |       |         |
+------------+-------------+----------------+-----+-------+---------+

(3) สัดส่วนรายได้ของกลุ่มธุรกิจ

MBK-PD มีรายได้หลักมาจากการให้บริการและให้เช่า พื้นที่
รายได้จากการขายของบริษัทย่อยและรายได้จากกิจการโรงแรมซึ่งเป็นโครงสร้างรายได้ของบริษัทฯ
และบริษัทย่อยที่มีมูลค่าเกินกว่าร้อยละ 10 ของรายได้รวม ดังนี้

โครงสร้างรายได้ของบริษัท เอ็ม บี เค พร็อพเพอร์ตี้ส์ แอนด์ ดีเวลล็อปเมนท์
จำกัด(มหาชน)และบริษัทย่อย

(หน่วย:พันบาท)

[TABLE]

(4) เป้าหมายการดำเนินธุรกิจที่มุ่งหวังในระยะเวลา 3-5 ปีข้างหน้า

1. ธุรกิจศูนย์การค้า

-ไม่มี-

2. ธุรกิจโรงแรม

ขณะนี้บริษัทฯได้เริ่มดำเนินการสร้างโรงแรมที่จังหวัดกระบี่คาดว่าจะสร้างเสร็จในปลายปี
2545และเริ่มดำเนินงานทั้งหมดได้ในปี 2546 โรงแรมดังกล่าวจะมีขนาด 246 ห้อง
ตั้งอยู่ริมทะเลจังหวัดกระบี่ ใช้เงินลงทุนประมาณ 800 ล้านบาท
คาดว่าโรงแรมแห่งนี้จะสามารถเป็นแหล่งรายได้ใหม่ให้บริษัทฯ
ในอนาคตซึ่งทางบริษัทฯได้ว่าจ้างกลุ่มโรงแรมสตาร์วูดมาบริหารภายใต้ชื่อโรงแรมเชอราตันกระบี่
บีช รีสอร์ท

3. ธุรกิจโรงสีและการจัดจำหน่ายข้าวสาร

PRG ยังคงเน้นที่เป้าหมายให้คนผลิตสินค้าให้มีต้นทุนต่ำแต่ให้ได้คุณภาพดี โดยในปีที่ผ่านมาทางบริษัทฯ
ได้ดำเนินการจัดทำระบบ GMP(Good Manufacturing
Practice)เพื่อเป็นหลักในการประกันคุณภาพด้านความปลอดภัยของอาหารและระบบ
HACCP(Hazard Analysis and Critical Control
Point)เพื่อเป็นหลักในการควบคุมกระบวนการผลิต
โดยเน้นจุดที่สำคัญในการควบคุมอันตรายไม่ให้ไปสู่ผู้บริโภค ทั้งสอง
ระบบได้ผ่านการตรวจประเมินและรับรองโดยบริษัท เอสจีเอส(ประเทศไทย) จำกัด
ซึ่งโรงบรรจุข้าวถุงของ PRG นับว่าเป็นแห่งแรกในประเทศไทยที่ได้ผ่านการรับรองทั้งสองระบบ